Täna saates - Kuuba avab uksed paavst Franciscusele.
Kas peagi kuuleb uusi häid uudiseid?
Kuuleme, miks paavsti saabumine Kuuba nii elevile on ajanud.
Hiina kristlased on unistanud Püha Vaimu langemisest Hiinas.
Näeme, kuidas unistused ööpäevaringselt teostuvad.
Euroopasse tulvab Lähis-Ida põgenikke kaasas vaid seljariided.
Mõningaid üllatab eesootav abi.
KRISTLIKU MAAILMA UUDISED
Paavsti visiit Kuubasse tekitab lootust uute vabaduste järgi.
Tere tulemast saatesse!
Üks maailma tuntumaid ja populaarsemaid juhte käis Kuubas.
Milline vaimne ja poliitiline mõju
on paavsti visiidil Kuuba rahvale ja juhtkonnale?
Tähendusrikas hetk. Heather Sellsi sõnul loodetakse,
et visiit toob kommunistlikusse riiki positiivseid muutusi.
Kuuba on valmistunud paavsti visiidiks mitmeid kuid.
Esimese hispaaniakeelse paavstina on tal eriline side
Kuuba 11-miljonilise elanikkonnaga. Paavst Johannes Paulus II
käis seal peaaegu 20 aastat tagasi ja paavst Benedictus 2012. a.
Miks toimub uus visiit nii ruttu?
Usun, et Kuuba atmosfääris tajutakse muutust.
Dr Schneck Ameerika Katoliiklikust Ülikoolist usub,
et paavst tajub Kuuba avanemist.
Usun, et kõik kolm paavsti arvasid, et elame murrangulisel ajal,
mil võib toimuda olulisi muutusi koguduse suhtes.
Franciscus tegutses kulisside taga USA-Kuuba kõnelustel,
mis viisid diplomaatiliste suhete taastamiseni.
Sellest hoolimata, et Kuuba piirab Katoliku Kiriku tegevust.
On irooniline, et kirikut rõhuti ja rõhutakse endiselt.
Ma pole siiski üllatunud, et kirik näitab teed.
Nüüd siirdub Franciscus kulisside tagant pealavale.
Kas ta kasutab seda võimalust uute muutuste nõudmiseks?
Nüüd loodetakse midagi sarnast, nagu siis,
kui Johannes Paulus II õhutas poolakaid mitte kartma.
Politseiriigid on edukad, kui inimesed kardavad.
Kui kristlased Poolas esile astusid, julges rahvas režiimi trotsida.
See oli tänu paavsti visiidile. Suudaks Franciscus sama ka Kuubas!
Franciscus pole tugev kommunismi vastane.
Ta nõuab, et USA loobuks kaubandusblokaadist.
Ta suudab ehk avaldada survet Kuuba valitsusele teises valdkonnas.
Ta peab rääkima inimõigustest.
Reedel teatas Kuuba valitsus, et vabastab 3500 vangi,
sealhulgas poliitvange.
Ei mainitud, et suvel vahistati rekordarv teisitimõtlejaid,
augustiski oli neid 700.
Rühmitus "Naised valges" avaldab meelt teel missale.
Oleks kohatu mitte kohtuda nendega, kes avaldavad meelt teel kirikusse.
Paavsti visiit võib värskendada Kuuba Katoliku Kirikut,
mille hinnangul käib regulaarselt missadel alla 5% kuubalastest.
Ka evangeelsed kristlased kuulavad.
Paavsti visiit pakub huvi. Usklikud loodavad,
et see avab uksi evangeliseerimisele ja kaotab piiranguid.
Evangeelsed kardavad, et Katoliku Kiriku tõus tekitab segadust.
Kuuba santeria harrastajad segavad Aafrika usundeid
katoliiklike õpetustega.
Aafrika usundid varjuvad Katoliku Kiriku taha.
Kui tõde saastub, lakkab see olemast tõde.
Vennad Castrod käisid jesuiitide koolis enne kommunismi pöördumist.
Viimastel aastatel on nende hoiak kiriku suhtes nõrgenenud.
Maikuus Vatikanis paavstiga kohtudes ütles Raul Castro,
et kaalub tõsiselt kirikusse naasmist.
Paljudele on see solvang, kuid teistele lootuse märk.
Usun, et praegune paavst on mõneti praeguse aja südametunnistus.
Selles rollis suudab ta minu meelest asju muuta.
Usun, et ta suudab seda Kuubas. Kui tema ei suuda, ei suuda keegi.
Kas paavsti visiit viib muutuseni? See sõltub paljuski kuubalastest
ja sellest, kas maa on valmis vaimseks ja poliitiliseks taassünniks.
Heather Sells, Havanna
CBN News jälgib paavsti visiiti Kuubas ja hiljem USAs.
Uudiseid võib jälgida meie kodulehel aadressil cbnnews.com.
Paavst peaks esinema Kongressis ja kohtuma president Obamaga.
Kuidas USA katoliiklased teda vastu võtavad. Mõne usuvad,
et konservatiivide ja paavsti vahel tekib lõhe. Jätkab Dale Hurd.
Näib, et paavst Franciscus kohtab kõikjal imetlevaid toetajaid.
Oleme fännid. Meie kogudusele meeldib
tema sotsiaalse õigluse programm.
Ta parandab Katoliku Kiriku mainet.
Mulle meeldib, et ta toob avatust.
Ta on hoiatanud kapitalismi pahede eest
ja õhutanud võitlema kliimamuutusega.
Ta ei näi tugev homoseksuaalsuse vastane olevat
ja on kergendanud katoliiklaste abielude tühistamist.
USAs küsitakse, mida paavst tegelikult usub
ja kas Katoliku Kiriku sees kasvab lõhe, nagu väidetakse.
Need, kellele meeldivad tema kõned
abielu, pere ja loote kaitseks,
ei pruugi entusiasmist pakatada,
kui ta kritiseerib turumajandust, kus inimene unustatakse.
Franciscus on rõõmustanud ja vihastanud ideedega,
et ateistid peavad järgima oma südametunnistust,
Koraan on vägivalla vastu ja vabastusteoloogia edendamisega.
Kommentaator Robert Royali sõnul
suhtub Franciscus üsna ortodoksselt usu tuumküsimustesse,
meedia olevat tema sõnu moonutanud ja teated lõhest on liialdatatud.
Franciscus on muidugi aeg-ajalt ambivalentne.
Ta räägib ettevalmistamata ja ebaselgelt.
Tema arusaamad võivad tunduda segased, ometi on selge,
et tema arusaamad abordi ja homoseksualismi suhtes on kindlad.
Argentiinas kirjutas ta erakirjas grupile nunnadele,
et homoabielud on kuradi ettekääne
abielu institutsiooni hävitamiseks.
Ometi on Franciscuse toetus USA katoliiklaste seas
küsitluste järgi langenud.
Kas konservatiivide rahulolematus kasvab?
Jah ja ei. Sõnad 'konservatiivne', 'rahulolematus' ja 'köeb'
pole minu meelest õige mõtteviis. Katoliiklased on alati paavsti poolt.
See ei tähenda, et paavstiga kõiges nõus ollakse.
Konservatiivid on muidugi mures, kuna nad pole harjunud,
et ühendatakse ühiskondliku õigluse rõhutamine
ja traditsiooniline kristlus.
Ta kõigutab arusaamu.
Ta paneb meid nii naeratama kui ajab turri. Sama tegi ka Jeesus.
Royali sõnul võib Franciscus ühendada
liberaalseid ja konservatiivseid katoliiklasi. See roll tähendab,
et ta on tulevikuski piksevardaks mõlema poole kriitikale.
Dale Hurd, CBN News
Järgmiseks -
aitajad kohtavad tuhandeid rahatuid Euroopasse tulvavaid põgenikke.
Kujutlesin, et adopteerimine on kergem. - Ma vihkan sind!
Ase- või adoptiivvanemlus võib raske olla.
Tean seda oma kogemusest.
Seepärast koostas ühendus Orvu Tõotus vastava juhiseraamatu.
DVD-sarjas käsitlevad eksperdid keerukaid teemasid
ja pakuvad äraproovitud strateegiaid.
Telli sari, sest haavatud peredel on lootust.
Uudised aktuaalsetest sündmustest, inspireerivad lood lootusest.
Nüüd võid jagada lemmikvideoid
netilehe CBN.com sektoris "I Saw It On The 700 Club".
Nad tahavad aidata naisi. Teadsin, et kooli naasmine
oleks parim viis eesmärkide saavutamiseks.
Regenti Ülikool pakkus netis tudeerimise võimalust.
Sain kristlikel alustel sekulaarse psühholoogia kraadi
ja samas tütre eest hoolitseda.
Hei! Kas see töötab?
Lapsed, kas armastate mängida ja uusi asju avastada?
Kuidas on?
Uus tasuta Superraamatu rakendus lastele
sisaldab mänge, videoid, vastuseid küsimustele ja palju muud põnevat.
Tasuta piiblirakenduse
võid alla laadida iTunesist ja Google Playst.
Eedu! Vaata seda 700-klubi uut lugu.
Sellist vaatevinklit sa kuskil mujal ei näe.
CBN.comi sektoris "I Saw It On The 700 Club"
võid hõlpsasti vaadata ja jagada oma lemmikvideoid.
Illegaalsete põgenike laine tekitab Euroopas humanitaarkriisi.
Tuhanded pered põgenevad sõja ja usulise tagakiusu eest Lähis-Idas.
Kristlikud agentuurid püüavad aidata. Ühendus Samaritan's Purse
jagab koos Makedoonia kogudustega 2000 seljakotti
täis hügieenitarbeid, tekke, rätikuid, mähkmeid,
müslitahvleid ja maiustusi. Nathalie McDermotti sõnul
näitab abikampaania põgenikele Jeesuse armastust.
Meie eesmärgiks on olla Jeesuse käteks ja jalgadeks,
kohtuda inimestega seal, kus nad on, näidata armastust praktiliselt
ning jagada võimalusel armastust ja evangeeliumi.
See peegeldub neile Jeesusena,
kui nad näevad, et täidame vajadusi ja armastame neid,
hoolimata sellest, kes nad on ja kust nad tulevad.
CBN-i Operatsioon Õnnistus jagab põgenikele Ungaris toitu ja plasttelke.
Kehasoojuse hoidmine on nüüd eriti oluline,
kui külma ja vihmase talveilma tõttu võivad mitmed laagreis haigestuda.
Ungari sulges oma piirid ja põgenikud püüavad leida teisi teid Saksamaale.
Mõned kaotavad lootuse ja muutuvad vägivaldseks.
Gary Lane raporteerib Ungari piirilt.
Ungari politsei vastas pisargaasiga,
kui märatsevad migrandid püüdsid piiritarast läbi tungida.
Beebi ... beebile lasti pisargaasi.
Nood jäid laagrisse Serbia poolele, kui Ungari piiripunkti sulges.
Mõned püüavad Ungarisse tungida, otsimata legaalseid viise või muid teid.
Meie peaeesmärk on piir ületada.
Jääme siia, kuni üle piiri pääseme.
Alternatiivi pole.
Nüüd nõuab Ungari eelnevat maalepääsuluba.
Ungari piiripolitsei tõhustab valvet.
Ka Ungari armee aitab piiri valvata.
160-kilomeetrisel piiril Serbia ja Ungari vahel on endiselt auke.
Vaevalt julgeb keegi läbi tungida. Okastraat kisuks nad lõhki.
Paljud põgenikud otsivad uut teed Kroaatia kaudu.
Sealt loodavad paljud Austriasse ja Saksamaale jõuda.
Ungari valitsuse esindaja Zoltán Kovács:
Püüame oma kohust täita:
kaitsta Ungari ja Schengeni piirkonna piire ja rakendada õiguskorda,
nagu on kõigi liikmesriikide kohus. Meid kritiseeritakse selle eest.
EL nõuab põgenike registreerimist esimeses sisenemisriigis.
Kreeka pole seda teinud. Ungari ja Kroaatia püüavad.
Liikumine mõnede EL riikide vahel on vaba,
nii peavad piiririigid nagu Ungari ja Kroaatia saabujaid kontrollima.
Kovácsi sõnul süüdistatakse Ungarit asjatult:
ta vaid järgib seadust ja kaitseb Euroopat.
Juba nende arv on julgeolekurisk. Nad tulevad konfliktipiirkondadest.
Kuigi nad põgenevad elu eest, on nad võinud sõdida
Iraagi või Süüria kodusõjas. See on tõsine julgeolekurisk.
EL juhid tahavad koguneda arutama kriisimeetmeid,
nagu migratsioonikvoote.
Gary Lane, Röszke, Ungari
Kriis Euroopas tekitab arutelusid USA põgenikekvootide teemal.
Obama lubas tõsta tuleval aastal kvoote 75 000ni.
10 000 neist on Süüria põgenikud. Inimõigusrühmituste sõnul
on seda võrreldes kriisi ulatuse ja teiste maade kvootidega liiga vähe.
Saksamaa võtab vastu 800 000 põgenikku.
Kristlik World Relief nõuab USA-lt 200 000 põgeniku vastuvõtmist,
kellest pooled oleksid Süüriast.
Ühendus õhutab kõiki USA kogudusi vastu võtma üht põgenikuperet.
Vabariiklaste juhtide sõnul ei suuda USA sellist massi kontrollida
ja riiki võib pääseda radikaalseid moslemeid.
Järgmiseks - Hiina on maailma suurim kommunistlik riik
ja peagi ka maailma suurim kristlik maa.
Brenda, sa pead nägema videot, mida 700-klubis nägin.
Palvetan Jumalalt sullegi imet.
Netilehe CBN.com sektoris "I Saw It On The 700 Club"
võid hõlpsalt vaadata ja jagada oma lemmikvideoid.
USA suurim hulgimüügikett müüb filmi "The Ultimate Gift".
Stsenarist Cheryl McKay on Regenti Ülikooli vilistlane.
Regentis on väga loov keskkond. Õpetajad olid toredad.
Paljud aitasid ja julgustasid mind kirjanikuna.
Nad lõimisid selle usuga. See oli tähtis. Nii valisin Regenti.
Eedu! Vaata seda 700-klubi lugu.
Sellist vaatevinklit sa mujalt ei leia.
Netilehe CBN.com sektoris "I Saw It On The 700 Club"
võid hõlpsasti vaadata ja jagada oma lemmikvideoid.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Tuhanded kristlased Kirde-Hiinas kohtuvad ööpäevaringselt
innustatuna ennenägematust palveliikumisest.
See algas kuue aasta eest väikesest koosolekust.
Nüüd on see kasvanud üleriigiliseks ja ühendab sadu kogudusi.
Palvekoosolekuid pole varem tohtinud filmida,
kuid CBN News saab neid eksklusiivõigusega näidata.
Hiina valitsus püüdis aastaid kristlust maha suruda.
1940. aastate lõpus tapeti Hiinas usu tõttu 500 000 kristlast.
Nüüd, aastaid hiljem, on kristlus ametlikult ateistlikus riigis
kiireimini kasvav usund.
Meie unistus oli kogudus, mis palvetab Hiina ja maailma eest.
Ha Bining ja tema abikaasa Feng Kai
on näinud Jumala liikumist terves Hiinas.
2000. a hakkasid nad unistama sellest,
et sellele maalapile Kirde-Hiinas loodaks palvekoda.
Nutsin ja hakkasin palvetama.
Jumal andis nägemuse, et kogume Hiina kogudusi palvetama.
Üheksa aasta pärast oli ehitustöö lõpukorral.
Nad saatsid e-mailitsi ja sms-idega kutseid palvekoosolekule.
Me ei teadnud, kui paljud tulevad. Palvetasin, et rahvast tuleks
vähemalt seitsmest kogudusest. Neid tuli seitsmekümnest.
Siin on koduvideo esimesest koosolekust.
Palvetagu siin sinu lapsed. Nende hinged on teel siia.
Selle koja tulevane au
on suurem kui eelmise koja au.
Võida inimesi enda poole. Olgu see koht Sulle uueks lambiks,
mis valgustab Hiinat ja maailma.
Olime reaktsioonist hämmingus. See ületas kõik meie ootused.
Palvekeskus avati 2009. a juunis.
Seejärel lubas 617 Hiina kogudust palvetada ööpäevaringselt.
Tahame eelkõige, et see oleks koht inimestevahelise leppimise jaoks,
teiseks koguduste meeleparanduseks ja omavaheliseks leppimiseks,
ning kolmandaks inimeste leppimiseks Jumalaga.
Palvekeskuses on käinud kristlasi rohkem kui sajast riigist.
Iga päev käib külalisi kogu maailmast. See innustab.
Eestpalvetajad teavad, et Jumal teeb Hiinas midagi erilist.
Issand, kristlaste arv Hiinas kasvab.
Mida peaksime tegema, Issand? Mis on meie ülesanne?
Kuidas Sinu kuningriiki edasi viia? Häälesta meie südamed selleks tööks!
Kui kommunistid 1940. aastail võimule tulid,
oli Hiinas 4 miljonit kristlast. Nüüd on neid üle 100 miljoni.
Kui praegune kasvutempo jätkub,
saab Hiinast vähem kui 20 aastaga maailma rahvarikkaim kristlik maa.
Vastuseks õnnistab Jumal rahvaid Hiina kaudu, ütleb Feng Kai.
Kristlased peavad olema õnnistuseks. Jumal ütles Aabrahamile:
"Õnnistan sind. Teen su nime suureks. Sa saad õnnistuseks."
Nii õnnistab Ta Hiina kogudust.
Nad usuvad, et sellised palvealgatused
on olnud Hiinas koguduse kasvu võtmeks.
Ööpäevaringne palve pole kerge, kuid meil on hea meel,
et saame palves 24 tundi Jumala ligiolu nautida.
Palve avardab meie südant.
Õpime teistest hoolima ja innustume armastama.
2011. a rajati keskuses seminar ja kristlik ärikool,
mis koolitavad uusi pastoreid ja ärijuhte
Hiinat Kristuse heaks muutma.
Abielupaarile on keskus Jumala antud unistuse täitumine.
See ühendab Hiina kogudusi
ja viib sõnumit Kristuse armastusest maailma äärtesse.
See on kristluse tuum.
Oleme kõik põlvedel, tõstame käed ja palvetame,
et evangeelium jätkaks levikut kogu maailmas ja ka siin Hiinas.
Tavaliselt me selliseid asju Hiinas ei näe.
Tõesti. Tavaliselt seostatakse Hiinaga spioneerimist ja sõjalist jõudu.
Massimeedia sellest ei räägi,
kuid oleme kajastanud Hiina ärkamist ja see on väga ulatuslik.
Nad tahavad õnnistada maailma nii nagu Jumal on neid õnnistanud.
Nad janunevad evangeeliumi järgi. Suurepärane töö.
Jätkame hetke pärast.
CBN-ilt -
SEIKLUS
LÄBI SUURIMA RAAMATU
Aeg ja koht on tuvastamatud.
SUPERRAAMAT
Võimas! Mis hõimust ta tuleb?
KOGE PIIBLIT
Kas Messias sünnib laudas? - Ajalooline!
Kas tahad seda või ei?
Daniel, kuula meid!
Kes te olete? - Oled suures ohus!
AJARETK LOOMISEST KUNI ILMUTUSRAAMATUNI
Isand, me hukkume! - Miks te kardate?
SUPERRAAMAT
Tõuse! - Olen terveks saanud!
SEE MUUDAB INIMELUSID JA KULTUURE
VIISTEIST UUT JAGU
SEE TOOB JUMALA SÕNA MAAILMA LASTENI
SEE JÕUAB UUE PÕLVKONNANI
SUPERRAAMAT - NÜÜD SAADAVAL
Kui hoolid,
vabanevad hinged.
Kui annad, uuenevad inimelud.
Kui jagad,
algab igavene elu.
Kui koguneme armastama,
sünnivad imed.
CBN.com-i uus CBN-i Piibel
muudab Piibli uurimise ja usu kasvatamise lihtsaks.
Jooni alla oma lemmiksalmid. Loe erinevaid tõlkeid.
Loe kommentaare. Otsi viiteid Strongi konkordantsiga.
Õiged tööriistad Piibli uurimiseks ühest kohast.
CBN-i Piibel on saadaval CBN-i kodulehel või AppStore'is.
Head uudised. Christian World News vallutab uusi alasid.
See pole inglise, vaid araabiakeelne nimetus.
Miljonid vaatavad saadet araabia keeles.
CWN-i uudised alustas Stan Jeter.
Nüüd räägib ta, kuidas saade araabiamaailma tungib.
CWN pakub kontrasti tavalistele uudistele,
kus pearõhk on sõjal, vägivallal ja ühiskondlikul möllul.
Araabiakeelne CWN levis algul internetis.
Nüüd näeb seda satelliitkanalil Al Hayat.
Tagasisidet tuli kohe, eriti Iraagist, Egiptusest ja Marokost.
Araabiakeelsel CWN-il on palju tööd ees.
Nagu uudistest teame, näeme ja kuuleme,
on araabiamaailmas palju probleeme ja kaost. Rahvas vajab lootust.
CWN näitab, kuidas kristlased aitavad
loodusõnnetuste ja inimtegevusest tingitud katastroofide ohvreid
ning jagavad Jumala armastust.
Tänu Issandale selle võimaluse eest,
et saame anda inimestele lootust pääsemise suhtes,
armastuse ja igavese elu suhtes.
On olemas midagi paremat, kui see, mida ümberringi näeb,
ja lootust tuleviku suhtes.
CWN-i tootjad ootavad,
et sarnased raportid toovad araabiakeelseile vaatajaile uut lootust
ja aitavad paremini mõista kristlasi ja kogudust.
Stan Jeter, CBN News
Suurepärane! Uudiseid näeb hispaania, hiina, korea,
vene, rumeenia ja nüüd araabia keeles.
Lisaks tõlgitakse saade mõnedes maades subtiitritena.
Teistes maades on oma saatejuhid. Põnev!
Aitäh vaatamast! - Järgmise korrani! Jumal õnnistagu teid!
Tõlge: Monika Jaaguri